b'\n_START_ARTICLE_\nWeissenseen juutalainen hautausmaa\n_START_PARAGRAPH_\nWeissenseen juutalainen hautausmaa on Berliiniss\xc3\xa4 sijaitseva L\xc3\xa4nsi-Euroopan suurin juutalainen hautausmaa. Siell\xc3\xa4 on noin 115\xc2\xa0000 hautaa._NEWLINE_Nopeasti kasvanut Berliinin juutalainen seurakunta osti vuonna 1875 Weissenseest\xc3\xa4 40 hehtaarin alueen, ja hautausmaa vihittiin vuonna 1880. Hautausmaa kukoisti 1800-luvulla, jolloin monet Saksan juutalaiset kokivat emansipaation ja sosiaalisen nousun. T\xc3\xa4m\xc3\xa4n merkkein\xc3\xa4 hautausmaalla on monia n\xc3\xa4ytt\xc3\xa4vi\xc3\xa4 hautamuistomerkkej\xc3\xa4. Hautausmaalla on my\xc3\xb6s 809:n keskitysleireill\xc3\xa4 kuolleen uurnat sek\xc3\xa4 3000:n natsien valtakaudella itsemurhan tehneen haudat. Lis\xc3\xa4ksi siell\xc3\xa4 on holokaustin muistomerkki, muistomerkki ensimm\xc3\xa4isess\xc3\xa4 maailmansodassa kaatuneille juutalaisille sotilaille sek\xc3\xa4 hautauspaikka vuoden 1938 kristalliy\xc3\xb6n yhteydess\xc3\xa4 h\xc3\xa4p\xc3\xa4istyille toorak\xc3\xa4\xc3\xa4r\xc3\xb6ille.'